**2. gaia:**

**DATUEN ITURRIAK: Iturri primarioak eta iturri sekundarioak**

***DIAPO:* Datuen Iturriak iturri ptimarioa eta iturri sekundarioak**

* **Juaristi ,Patxi (2003). Gizarte ikerketarako Teknikak. Teoria eta adibidea. Gasteiz : EuskaL Herriko Unibertsitatea, Argitalpen Zerbitzua**

**GAIA: Gaiari buruzko literaturaren azterketa**

Gure ikergaiaren ikerketa galderak eta helburuak definitu ondoren, informazioa beharko dugu, eta datuak lortzeko askotariko iturriak erabil daitezke.

Edozein ikerketatan informazioa lortzeko bi iturri daude. Hots, lehen mailako eta bigarren mailako informazio iturriak bereiz ditzakegu.

* *Lehen mailako iturriak:* gure ikerketaren bidez lortutako datuak.
* *Bigarren mailako iturriak:* beste ikerketa batek landutako datuak, baina gure ikerketan erabiltzen ditugunak. (Askotan arazo dezente ditugu hauek lortzerako garaian)

***Lehen mailako iturriak:***

Lehen mailako datuak helburu zehatzetarako lortutako datuak dira.

Lehen mailako iturrien artean, lortu beharreko informazio motaren arabera: metodo kualitatiboak, kuantitatiboak eta parte-hartzaileak.

*Kualitatiboak:*

* Elkarrizketa: erdi gidatua, irekia, taldekoa, sakona.
* Eztabaida taldeak
* Bizitza-istorioak

Testuen egiturazko azterketa

*Kuantitatiboak:*

* Inkestak
* Errolda
* Kasuen Erregistroa

*Parte-hartzaileak:*

* Behaketa parte-hartzailea
* AMIA
* Talde dinamikak
* Ekintza plan integralak

Informazio iturriak 🡪 Lehen mailako iturriak

***Ariketa:***

* Ikergai bat hautatu: Hedabideen kontsumoa gazteen artean (zehazki 16-26 urte bitartean)
* Bi helburu definitu:
  + Gazteek zein hedabide mota kontsumitzen dituzten erreparatzea.
  + Adinari dagokionez zein motatako hedabideak kontsumitzen dituzten. Hots, 16 urteko eta 26 urteko batek hedabide berak kontsumitzen dituzten edo ez.
* Helburu horiek lortzeko behar dituzten datuak identifikatu: Audientzia datuak, kontsumo datuak (bigarren mailako datuak lirateke hauek)

***Bigarren mailako iturriak:***

Bigarren mailako datuak, aldiz, dagoeneko existitzen edo beste helburu baterako lortu izan diren datuak dira.

Adibidez, EUSTATen eskuratu dezakegun datu bat edo publikatutako ikerketa baten emaitzak. Oro har, datu hauen helburua ikertzaileak arazoaren inguruan gehiago jakitea da. Beraz, ikerketa ia guztien abiapuntutzat har daitezke.

Bigarren mailako iturri hauetan, jatorriaren arabera, barne- eta kanpo-iturriak bereiz daitezke:

* *Barne-iturriak* ikertzaileak berak dituen edo ikerketa taldean dauden datuak dira
* *Kanpo-iturriak*, berriz, beste erakundeek sortu edo dituzten datuak dira.
  + EUSTAT (Euskal Herriko estatistikak): www.eustat.es
  + Eurostat (Europako estatitikak): www.eurostat.es
  + INE (Espainiako estatistikak): www.ine.es
  + ICEX (Instituto Comercio Exterior): www.icex.es
  + Gida estatistikoak
  + OCDE (Organisation for Economic Cooperation and Development): http:/www.oecd.org/statsportal

**LITERATURAREN AZTERKETA:**

Ikerketa gidatuko duten hipotesiak egin aurretik, beharrezkoa da ikergaiaren inguruan idatzia dagoena aztertzea. Hots, ikerketaren helburuak zehaztu ondoren, ikertu nahi dugun gaiari buruz idatzita dauden liburu, artikulu, txosten zein ikerketak zehatz-mehatz ezagutu eta aztertu behar dira. *(Juaristiren liburutik hartua)*

Literaturaren azterketak honako abantaila hauek ekartzen dizkio ikerketari:

* Gaiari buruzko ezagutza handitzea ahalbidetzen du. (Hots, askotan hipotesi bat izan dezakegu baina informazioa bilatu behar da gure hipotesi eta helburuak ondo bideratuta egon daitezen)
* Gure ikerketaren beharrizan, helburu eta bereiztasunak hobeto ezagutzen eta zehazten laguntzen digu.
* Informazio gehiago dugu hipotesi hobeak eta osatuak formulatzeko.

**Abantailak:**

* Lortzen ditugun emaitzen zein ikertzen ari garen kontzeptuen eta aldagaien arteko harremanen interpretazioa errazten du.
* Gure ikerketarako baliagarriak izan daitezkeen datu eta informazio asko aurretik beste ikerlari batzuk bilduak egon daitezke, eta era erraz batean eskuratzeko moduan egon daitezke.
* Beste ikerketa batzuk erabili dituzten diseinu, estrategia eta teknikak ezagutu ditzakegu; hau da, besteen esperientziak ezagutu ditzakegu gero guk erabiltzeko.
* Beste ikerketa batzuetan erabili diren diseinuak kopiatuz, alderaketak egin ditzakegu. Egiaz, beste ikerketa batzuetan erabili diren galderak eta galdeketak erabiliz, dirua eta denbora aurrezteaz gain, beste ikerketa batzuetan lortutako emaitzekin alderaketak egiteko aukera dugu.

Ikergaiari buruzko literaturaren azterketa oso loturik dago iturri ez zuzenen azterketarekin. Hau da, ikertzen ari garen gaiari buruz beste pertsona edo erakunde batzuk (erakunde publiko zein pribatuak, ikerlariak, gobernuz kanpoko erakundeak…) bildu, sortu edota gorde dituzten estatistiketan, dokumentuan eta materialen ikerketarekin.

Lehenik eta behin, interesgarria izan daiteke gure gaiari buruz egon daitezkeen materiak hauek aztertzea:

* Dokumentu idatziak (liburuak, edozein motatako literatura, egunkariak…)
* Zenbakiak eta estatistikak dituzten dokumentuak (zentsuetako eta erroldetako datuak esaterako)
* Baita aurreko kategoria bietan sartzen diren dokumentuak ere; bestela esanda, idatziak ez diren eta estatistikak ez dituzten dokumentuak (filmak, irudiak, argazkiak, diskoak, lanabesak…)

Era honetako materialen azterketak informazio asko eman dezake giari buruzko ezagutza handitzeko.

***ARIKETA: ADIBIDEA: ikergaiari buruzko literaturaren azterketa***

*(ADIBIDEA)* MUNDUKO HIZKUNTZEI BURUZKO TXOSTENA

Munduko Hizkuntzei Buruzko Txostenean, munduko hizkuntzei buruz idatzita dauden liburu, artikulu eta lanen azterketarekin hasi gara. Besteak beste, honako iturri hauek aztertzen ditugu:

1. Aurretik eginda dauden munduko hizkuntzen atlasak
2. Munduko hizkuntzen egoerari buruzko azterketa deskribatzaileak
3. Zenbait komunitate linguistikoei buruzko ikerketa soziolinguistikoak
4. Diagnostikoak egin edo galtzeko arriskuan dauden hizkuntzak sustatzeko ekintzen ardura duten instituzioen azterketa eta txostenak
5. Idazle, hizkuntzalari eta soziolinguistek hizkuntzen egoerari buruz idatzitako lan, ikerketa, liburu eta txostenak.

*(ARIKETA)* HEDABIDEEN KONTSUMOA GAZTEEN ARTEAN, 16-26 URTE BITARTEAN

Besteak beste, honako iturri hauek aztertzen ditugu:

1. Ikerketa estatistikoa
2. Hedabideen kontsumo ohiturei buruzko ikerketak
3. Soziologo, politologo eta kazetariek gaiaren inguruan eginiko hausnarketa eta ikerketa lanak.
4. Gazteen ohituren inguruan eginda dauden ikerketak, gurearekin alderatu ea eragina duten ikusteko.
5. XXI. mendean teknologia berriek pertsonen ohituretan izan duten eragina aztertzea